als_Latn dik_Latn sag_Latn
Mehmetaj dhe Nikolla duket se nuk kanë të ndalur duke shpërthyer në revoltë të hapur për dështimet në sistemin arsimor. Pak çaste më parë, deputetja e LSI-së, Kejdi Mehmetaj, i ka kthyer përgjigje ish-ministres se Arsimit, Lindita Nikolla, e cila reagoi këtë të hënë në rrjetet sociale, duke replikuar në distancë. Në kohë reale vjen një tjetër përgjigje nga Nikolla, e cila i referohet deklaratave të Mehmetaj, si thjeshtë gënjeshtra. Ajo i bën me dije se këtu përfundon edhe komunikimi publik dhe se verdikti do të jepet në datën 25 qershor.
“Kejdi, mesa duket nuk e kisha kuptuar se ke hyrë shumë thellë në rrugën e gënjeshtrave. Ti je shumë larg të qenit e edukuar në raport me të vërtetën! Më vjen sinqerisht keq që paskam gabuar në vlerësimin tim në lidhje me ty.
Gabimet e tua i kam menduar si mungesë përvoje dhe formimi, kur në fakt janë mungesë respekti për të vërtetën. Unë e dashur Kejdi, Fakultetin e Shkencave të Natyrës, të Universitetit të Tiranës, e kam përfunduar në vitin 1989. Që nga koha kur jam bërë pjesë e politikës, mund të kem bërë gabime sa të duash, por kurrë nuk kam gënjyer. Çdokush bën zgjedhjet e veta: ti me gënjeshtrat si shans për të gjithë, unë me të vërtetat si sjellje me të gjithë. Këtu mbaron edhe komunikimi ynë publik. Le të presim 25 qershorin për të tjerat”.
als_Latn als_Latn als_Latn